**ТТА қошидаги олий таълим муассасалараро илмий текшириш лабораторияси фаолияти**.

Маърузачи лаборатория раҳбари, профессор Ирискулов Б.У.

Тошкент тиббиёт академияси қошидаги ОТМИТЛда 4 та бўлим мавжуд:

Фармакологик ва токсикологик текширувлар бўлими (рахбар т.ф.д. Рахманов А.Х.):

* махаллий хом ашёлардан синтезланган иммун тизимни модуляцияловчи ва гепатопротектор хусусиятли яллиғланишга қарши дори воситаларини тадқиқ этиш;
* фармако терапияни оптималлаштириш мақсадида турли хил патологик шароитларда препаратлар фармакодинамик ва фармакокинетик хусусиятларини ўрганиш.

Биологик ва иммунологик текширувлар бўлими (рахбар б.ф.д. Цеомашко Н.Е.)

* органлар ва тана тизимлари патологик шароитларда биокимёвий спектрофотометрик, иммуноферментатив, иммунологик усуллар воситасида клиник ва тажриба тадқиқотларни амалга ошириш;
* организм биологик суюқликларнинг кимёвий тахлили.

Тиббий - генетика ва иммунофермент текширувлар бўлими (рахбар б.ф.н. Абдувалиев А.А.).

* генетик тадқиқотлар, жумладан организмнинг соматик хасталиклар ва канцерогенезга мойиллигини белгиловчи ген полиморфизмларини ўрганиш;
* апоптоз, индивидуал сезувчанлик, хужайралардаги гормон ва ферментлар рецепторларини, уларнинг фаоллигини аниқлаш, соматик хасталикларнинг эрта ташхис меъзонларини аниқлаш;
* фармакогенетик тадқиқотлар.

Электрон микроскопия ва хужайра технологиялари бўлими (рахбар – Ботиралиева Г.К.).

* тана тўқималари ва тизимларининг патология шароитидаги структуравий ва ультраструктуравий тахлили;
* экологик омиллар, ксенобиотиклар, гиёхванд моддаларнинг инсон ва хайвонлар организмига таъсирини молекуляр ва хужайра даражада тадқиқ этиш.

Барча бўлимларда ёш тадқиқодчиларга, олий ўқув юрти талабаларига тажриба хайвонлари ва илмий асбоб ускуналар билан ишлашда амалий кўникмалар бериш имкониятлари мавжуд.

Хозирги кунда ОТМИТЛ «ВС-3000» гематологик анализатори, «Mindray ВА-88А» биокимёвий анализатори, “UA-66” сийдик таҳлили анализатори, “Cauntress Automatic Cell Caunter” ҳужайраларни ҳисоблаш қурилмаси, MR-96A иммунофермент анализатори, Heart Screen 60-IKO портатив электрокардографи, ДНК анализи учун SLAN ПЦР-амплификатори, «V-5000» спектрофотометри, қон рH, ундаги газлар парциал босимини, буфер тизимлари сиғимини аниқлаш имконини берувчи ускуналар мавжуд.

2018 йилда 4 та хўжалик шаротномалари асосида 21.785.000 сўм миқдорида тадқиқотлар амалга оширилган.

ОТМИТЛ ходимлари томонидан 2018 йилда жаъми 22та илмий мақола ва тезис чоп қилинган:

мақолалар сони 14 та (хорижда – 3 та, Республикада – 11та),

тезислар сони –8 та (МДХ - 6, Республикада – 2 та)

**Патент** «Феруладан ажратиб олинган гепатопротектор модда», № IAP 20180524 31.10.2018 й.

Мавжуд муаммо ва камчиликлар:

* Аксарият кафедралар билан лаборатория орасида хамкорлик алоқаларининг йўқлиги.
* Доимий штат рўйхатининг мавжуд эмаслиги, илмий ходимлар етишмаслиги.
* Тадқиқот ишларини бажариш учун шароит ва сарфланувчи материалларнинг етарли эмаслиги.
* Виварий хизмати талаб даражасида эмаслиги.
* Талабалар ва магистрлар тадқиқотларини амалга оширишга сарфланадиган реагентлар ва тажриба хайвонлари учун маблағ ажратилмаслиги.

ОТМИТЛ рахбари, профессор Ирискулов Б.У.